title: Vardenis (jaka)
text: Jaka tir kum burgi is andesit rapor. Trelafa voama ( Argichi kuksa isu Martuni isu Vardenis isu Baidara ikz- ) va lentak ticunid aze va Sevan uzda konid, isen Artachay tis kovoa ke Araks bost is konakara taltefa kovoama va geak ticunid. Ruxa ke koliava tir meftavaf rodum isen garba moe ontinaf pak tigid. Vawa kagluyasa va Martuni gu Yeghegnadzor va Selim derenca ( 2410 m- ) vwon ice mialuk moonir. Jermuk widava isu Yeghegis gedatcon tigid solve Martuni widava kene Sevan uzda lentdatcon tigir.